ᱠᱟᱹᱣᱰᱤ ᱟᱹᱨᱤ

ᱠᱟᱹᱣᱰᱤᱟᱹᱨᱤᱺ (Economics:English/ଅର୍ଥନୀତି:Odia):ᱥᱟᱶᱛᱟ ᱥᱟᱬᱮᱥ ᱡᱟᱦᱟᱸ ᱥᱟᱢᱟᱱ ᱟᱨ ᱥᱮᱵᱟ ᱨᱮᱱᱟᱜ ᱟᱨᱡᱟᱣ ᱦᱟᱹᱴᱤᱧ ᱟᱨ ᱵᱷᱳᱜ ᱠᱟᱛᱷᱟᱭ ᱯᱚᱲᱦᱚᱱᱼᱟ ᱚᱱᱟᱜᱮ ᱠᱟᱹᱣᱰᱤᱟᱹᱨᱤ ᱵᱚᱱ ᱢᱮᱛᱟᱜᱼᱟ ᱾
ᱠᱟᱹᱣᱰᱤᱟᱹᱨᱤ ᱫᱚ ᱠᱟᱹᱣᱰᱤᱭᱟᱱ ᱮᱡᱮᱱᱴ ᱨᱮᱱᱟᱜ ᱵᱮᱵᱷᱟᱨ ᱟᱨ ᱥᱟᱹᱜᱟᱹᱭ ᱟᱨ ᱠᱟᱹᱣᱰᱤᱜᱟᱲ ᱪᱮᱫ ᱞᱮᱠᱟᱭ ᱠᱟᱹᱢᱤᱭᱟ ᱚᱱᱟ ᱚᱱᱟᱜᱮ ᱨᱤᱠᱟᱹᱭᱟᱭ ᱾

ᱢᱟᱭᱠᱨᱳ ᱠᱟᱹᱣᱰᱤᱥᱟᱬᱮᱥ  ᱠᱟᱹᱣᱰᱤᱜᱟᱽ ᱨᱮ ᱢᱮᱱᱟᱜ ᱢᱩᱲ ᱥᱚᱨᱚᱸᱡᱟᱢ, ᱮᱠᱞᱟ ᱮᱡᱮᱱᱴ ᱟᱨ ᱵᱟᱡᱟᱨ ᱤᱫᱤ ᱠᱟᱫᱮᱫ ᱮ ᱵᱮᱥᱲᱤ ᱭᱟᱭ ᱟᱠᱚ ᱛᱟᱞᱟᱨᱮ ᱢᱮᱱᱟᱜ ᱨᱚᱨᱚᱯᱲ, ᱨᱚᱨᱚᱯᱚᱲ ᱨᱮᱱᱟᱜ ᱚᱨᱡᱚ ᱮᱢᱟᱱ ᱮ ᱥᱚᱫᱚᱨᱼᱟ ᱾ ᱢᱤᱫ ᱮᱠᱞᱟ ᱮᱡᱮᱱᱴ ᱢᱮᱱ ᱞᱮᱠᱷᱟᱱ ᱚᱲᱟᱜ, ᱯᱷᱟᱨᱢ, ᱠᱤᱨᱤᱧᱠᱚᱜ, ᱟᱠᱷᱨᱤᱧ ᱠᱚᱜ ᱮᱢᱟᱱ ᱠᱚᱭ ᱵᱩᱡᱷᱟᱹᱣ ᱠᱚᱣᱟᱹ ᱚᱱᱠᱟ ᱜᱮ ᱢᱟᱠᱨᱳ ᱠᱟᱹᱣᱰᱤ ᱥᱟᱬᱮᱥ ᱥᱟᱱᱟᱢ ᱠᱟᱹᱣᱰᱤᱜᱟᱲ ᱤᱫᱤ ᱠᱟᱛᱮᱫ ᱮ ᱵᱤᱥᱤᱲᱤᱭᱟ ᱾ ᱟᱨ ᱡᱟᱦᱟᱸ ᱡᱟᱦᱟᱸ ᱠᱷᱟᱹᱛᱤᱨ ᱱᱚᱣᱟ ᱪᱮᱛᱟᱱ ᱨᱮ ᱚᱨᱥᱚᱝ ᱯᱟᱲᱟᱣ ᱠᱟᱱᱟ ᱡᱮᱢᱚᱱ ᱥᱚᱢᱵᱷᱚᱲ ᱨᱮᱱᱟᱜ ᱵᱟᱝ ᱵᱟᱦᱟᱞ, ᱫᱳᱨᱫᱟᱢ ᱨᱟᱠᱟᱵ, ᱠᱟᱹᱣᱰᱤᱟᱱ ᱞᱟᱦᱟᱱᱛᱤᱟᱨ ᱫᱤᱥᱩᱣᱟᱹ ᱟᱹᱨᱤ ᱡᱟᱦᱟᱸ ᱱᱚᱣᱟ ᱨᱮᱱᱟᱜ ᱟᱱᱟᱴ ᱠᱚᱭ ᱥᱩᱞᱡᱷᱟᱹᱣᱼᱟ ᱾

 ᱟᱹᱲᱟᱹ
ᱱᱚᱟᱣ ᱯᱚᱲᱦᱚᱱ ᱫᱚ ᱑᱙ᱥᱟᱭᱟᱝ ᱨᱮ ᱟᱞᱯᱷᱨᱮᱰ ᱢᱟᱨᱥᱟᱞ ᱠᱷᱟᱹᱛᱤᱨ "ᱨᱟᱡᱽᱟᱹᱨᱤ ᱠᱟᱹᱣᱰᱤ ᱟᱹᱨᱤ" ᱠᱷᱚᱱ "ᱠᱟᱹᱣᱰᱤ ᱥᱟᱬᱮᱥ" ᱛᱮ ᱧᱩᱛᱩᱢ ᱨᱩᱣᱟᱹᱲ ᱮᱱᱟ ᱾ ᱤᱱᱟᱹ ᱚᱠᱛᱚ ᱨᱮ ᱮᱞᱠᱷᱟ ᱨᱮᱱᱟᱜ ᱵᱮᱵᱷᱟᱨ ᱵᱟᱹᱲᱛᱤ ᱮᱱ ᱠᱷᱟᱹᱛᱤᱨ ᱱᱚᱣᱟ ᱥᱟᱶᱛᱟ ᱥᱟᱬᱮᱥ ᱟᱨ ᱨᱟᱡᱽᱟᱹᱨᱤ ᱥᱟᱬᱮᱥ ᱠᱷᱚᱱ ᱵᱷᱮᱜᱟᱨ ᱢᱤᱫ ᱪᱟᱸᱜᱟ ᱥᱟᱛᱟᱢ ᱵᱮᱨᱮᱫ ᱮᱱᱟ ᱾ ᱱᱚᱣᱟ ᱠᱟᱹᱣᱰᱤ ᱥᱟᱢᱮᱥ ᱨᱮᱱᱟᱜ ᱡᱚᱥ ᱫᱚ ᱞᱮᱛᱟᱲ ᱢᱟᱹᱱᱢᱤ ᱠᱚᱣᱟᱜ ᱫᱤᱱᱟᱹᱢ ᱡᱤᱭᱚᱱ ᱰᱟᱦᱟᱨ ᱥᱩᱥᱟᱹᱨ ᱫᱚᱦᱚ ᱠᱟᱱᱟ ᱾
ᱠᱟᱹᱣᱰᱤᱟᱱ ᱵᱤᱥᱲᱤ ᱟᱵᱚᱣᱟᱜ ᱟᱭᱢᱟ ᱥᱟᱶᱛᱟ , ᱵᱮᱯᱟᱨ , ᱵᱟᱹᱢᱤᱡ, ᱦᱚᱲᱢᱚ ᱡᱚᱛᱚᱱ ᱟᱨ ᱥᱚᱨᱠᱟᱨ ᱟᱜ ᱠᱟᱹᱢᱤ ᱨᱮ ᱞᱟᱜᱟᱣ ᱜᱮᱭᱟ ᱾ ᱛᱟᱞᱟᱨᱮ ᱛᱟᱞᱟᱨᱮ ᱠᱟᱹᱭ, ᱥᱤᱠᱷᱱᱟᱹᱛ, ᱯᱚᱲᱦᱚᱱ,ᱜᱷᱟᱨᱚᱸᱡᱽ, ᱫᱷᱚᱨᱚᱢ,ᱞᱟᱹᱰᱷᱟᱹᱭ, ᱥᱟᱬᱮᱥ ᱟᱨ, ᱯᱚᱨᱤᱵᱮᱥ ᱪᱮᱛᱟᱱ ᱨᱮᱦᱚᱸ ᱠᱟᱹᱢᱤᱨᱮ ᱦᱟᱹᱡᱩᱜᱼᱟ ᱿

ᱠᱟᱹᱣᱰᱤ ᱥᱟᱬᱮᱥᱤᱭᱟᱹ ᱠᱚᱣᱟᱜ ᱢᱮᱱ
ᱥᱠᱚᱴᱤᱥ ᱠᱟᱹᱣᱰᱤ ᱥᱟᱬᱮᱥᱤᱭᱟᱹ ᱟᱫᱟᱢ ᱥᱢᱤᱛᱷ  (᱑᱗᱗᱖) ᱟᱡᱟᱜ ᱯᱚᱛᱚᱵ ᱡᱟᱹᱛᱤ ᱨᱮᱱᱟᱜ ᱥᱚᱢᱵᱷᱚᱲ (Wealth of Nation) ᱢᱮᱱ ᱞᱮᱫᱟᱭ ᱠᱟᱹᱣᱰᱤᱟᱨᱤ ᱥᱟᱬᱮᱥ ᱫᱚ ᱟᱱᱟᱹᱨᱤᱭᱟᱹ ᱠᱚᱣᱟᱜ ᱥᱟᱬᱮᱥ ᱨᱮᱱᱟᱜ ᱚᱱᱟ ᱪᱟᱸᱜᱟ ᱠᱟᱱᱟ ᱡᱟᱦᱟᱸ ᱫᱤᱥᱩᱣᱟᱹ ᱠᱚᱣᱟᱜ ᱥᱮᱵᱟ ᱠᱷᱟᱹᱛᱤᱨ ᱫᱤᱥᱩᱣᱟᱜ ᱠᱚ ᱞᱟᱹᱠᱛᱤ ᱡᱟᱹᱱᱤᱡ ᱵᱟᱹᱲᱛᱤᱠᱟᱭ ᱨᱟᱡᱽᱼᱟᱭ  ᱯᱚᱱᱚᱛ ᱡᱚᱜᱟᱣ ᱜᱮ ᱠᱟᱹᱣᱰᱤᱟᱹᱨᱤ ᱠᱟᱱᱟ 
ᱡᱤᱸ ᱵᱟᱯᱴᱤᱥᱴ ᱥᱮ (᱑᱘᱐᱓)ᱱᱚᱣᱟ ᱫᱚ ᱥᱚᱢᱵᱷᱚᱲ ᱨᱮᱱᱟᱜ ᱟᱨᱡᱟᱣ, ᱦᱟᱹᱴᱤᱧ , ᱡᱚᱢ ᱤᱫᱤ ᱠᱟᱛᱮᱫ ᱡᱟᱦᱟ ᱥᱟᱬᱮᱥ ᱮ ᱯᱟᱲᱦᱟᱣ ᱵᱚᱱᱟ ᱚᱱᱟ ᱠᱟᱱᱟ ᱢᱮᱱᱛᱮᱫ ᱮ ᱞᱟᱹᱭ ᱞᱮᱫᱼᱟ ᱾ ᱡᱚᱱ ᱥᱴᱩᱣᱟᱴ ᱢᱤᱞ (᱑᱘᱔᱔) ᱨᱮ ᱥᱟᱶᱛᱟᱨᱤ ᱨᱩᱯ ᱛᱮ ᱢᱮᱱ ᱞᱮᱫᱼᱟᱭ ᱡᱟᱦᱟᱸ ᱥᱟᱬᱮᱥ  ᱥᱚᱢᱵᱷᱚᱲ ᱟᱨᱡᱟᱣ ᱞᱟᱹᱜᱤᱫ ᱢᱟᱱᱣᱟ ᱡᱟᱹᱛᱤ ᱦᱟᱜ ᱢᱮᱥᱟ ᱠᱟᱛᱮᱫ ᱠᱟᱹᱢᱤ ᱦᱚᱨᱟ ᱠᱷᱚᱱ ᱵᱮᱨᱮᱫ ᱦᱟᱠᱟᱱ ᱥᱟᱶᱛᱟ ᱨᱮᱱᱟᱜ ᱠᱟᱛᱷᱟ ᱨᱮᱱᱟᱜ ᱟᱹᱨᱤ ᱯᱟᱸᱡᱟᱭᱟᱭ ᱟᱨ ᱡᱟᱦᱟᱸ ᱛᱤᱱᱟᱹᱜ ᱵᱷᱩᱨ ᱱᱚᱣᱟ ᱠᱟᱛᱷᱟ ᱮᱴᱟᱜ ᱡᱚᱥ ᱦᱟᱥᱚᱞ ᱞᱟᱹᱜᱤᱫ ᱵᱟᱝ ᱵᱚᱫᱚᱞ ᱦᱟᱠᱟᱱᱟ ᱚᱱᱟᱜᱮ ᱠᱟᱹᱣᱰᱤᱟᱹᱨᱤ ᱠᱟᱱᱟ ᱾
ᱟᱞᱯᱷᱨᱮᱰ ᱢᱟᱨᱥᱟᱞ  ᱟᱡᱟᱜ ᱯᱚᱛᱚᱵ ᱯᱨᱤᱱᱥᱤᱯᱤᱞ ᱚᱯᱷ ᱤᱠᱳᱱᱳᱬᱤᱞᱥ ᱨᱮ ᱟᱨ ᱦᱚᱸ ᱯᱟᱨᱦᱟᱲ ᱥᱟᱦᱤᱸᱡ ᱥᱚᱢᱵᱷᱚᱲ, ᱥᱟᱶᱛᱟ ᱠᱷᱚᱱ ᱪᱷᱮᱛᱟᱱ ᱨᱟᱠᱟᱵ ᱠᱟᱛᱮᱫ ᱢᱟᱭᱠᱨᱳ ᱠᱟᱹᱣᱰᱤᱟᱹᱨᱤ ᱛᱷᱚᱠ ᱞᱮᱠᱟᱠᱤᱱ ᱢᱮᱱ ᱥᱚᱫᱚᱨ ᱞᱮᱫᱼᱟᱺ 

ᱠᱟᱹᱣᱰᱤᱟᱹᱨᱤ ᱫᱚ ᱢᱟᱱᱢᱤ ᱡᱤᱭᱚᱱ ᱨᱮ ᱥᱟᱫᱷᱟᱨᱚᱬ ᱵᱮᱯᱟᱨ ᱨᱮᱱᱟᱜ ᱯᱚᱲᱦᱚᱱ ᱠᱟᱱᱟ ᱾ ᱱᱚᱣᱟ ᱟᱭ ᱪᱮᱫ ᱞᱮᱠᱟᱨᱮ ᱦᱟᱹᱡᱩᱜᱼᱟ ᱟᱨ ᱚᱱᱟ ᱪᱮᱫ ᱞᱮᱠᱟᱨᱮ ᱵᱮᱵᱷᱟᱨᱚᱜᱼᱟ ᱚᱱᱟᱭ ᱠᱩᱞᱤᱼᱦᱟ ᱾ ᱚᱱᱟ ᱠᱷᱟᱹᱛᱤᱨ ᱱᱚᱣᱟ ᱫᱚ ᱢᱤᱫ ᱯᱟᱥᱴᱟ ᱨᱮ ᱥᱚᱢᱵᱷᱚᱲ ᱨᱮᱱᱟᱜ ᱯᱚᱲᱦᱚᱱ ᱠᱟᱱᱟ ᱟᱨ ᱢᱤᱫ ᱯᱟᱦᱴᱟ ᱨᱮ ᱚᱱᱟ ᱠᱷᱚᱱ ᱵᱟᱹᱲᱛᱤ ᱢᱟᱱᱹᱢᱤ ᱭᱟᱜ ᱯᱚᱲᱦᱚᱱ ᱠᱟᱱᱟ ᱿
ᱞᱤᱭᱳᱱᱮᱞ ᱨᱳᱵᱤᱱᱥ (᱑᱙᱓᱒)ᱯᱟᱞᱮᱱ ᱱᱤᱛᱚᱜ ᱵᱮᱵᱷᱟᱨᱚᱜ ᱠᱟᱱ ᱢᱮᱱᱮᱛ ᱞᱮᱠᱟᱛᱮ ᱟᱹᱰᱤ ᱵᱷᱟᱹᱜᱤ ᱠᱤᱱ ᱮᱢ ᱞᱮᱫᱼᱟ
ᱠᱟᱹᱣᱰᱤ ᱥᱟᱬᱮᱥ ᱫᱚ ᱚᱱᱟ ᱵᱚᱱ ᱢᱮᱱᱼᱟ ᱡᱟᱦᱟᱸ ᱥᱟᱬᱮᱥ ᱡᱚᱥ ᱟᱨ ᱚᱱᱟ ᱡᱚᱥ ᱯᱩᱨᱟᱹᱣ ᱞᱟᱹᱜᱤᱫ ᱡᱟᱦᱟᱸ ᱢᱟᱦᱨᱚᱜ ᱥᱟᱯᱟᱵᱼᱟ ᱟᱹᱰᱤᱜᱟᱱ ᱵᱮᱵᱷᱟᱨ ᱢᱮᱱᱟᱜᱼᱟ ᱚᱱᱟ ᱨᱮᱱᱟᱜ ᱥᱟᱹᱜᱟᱹᱭ ᱜᱮ ᱠᱟᱹᱣᱰᱤᱟᱹᱨᱤ ᱵᱚᱱ ᱢᱮᱛᱟ ᱦᱟᱜᱼᱟ

ᱠᱟᱹᱣᱰᱤᱟᱹᱨᱤ ᱨᱮᱱᱟᱜ ᱦᱟᱹᱴᱤᱧ
ᱥᱮᱞᱮᱫᱟᱜ (Macro) ᱠᱟᱹᱣᱰᱤᱟᱨᱤ
ᱥᱮᱞᱮᱫᱟᱜ ᱠᱟᱹᱣᱰᱤᱟᱹᱨᱤ ᱫᱚ ᱠᱟᱹᱣᱰᱤᱟᱹᱨᱤ ᱨᱮᱱᱟᱜ ᱪᱟᱸᱜᱟ ᱠᱟᱱᱟ ᱡᱟᱦᱟᱸ ᱢᱤᱫ ᱠᱟᱹᱣᱰᱤ ᱯᱚᱱᱚᱛ ᱨᱮᱱᱟᱜ ᱡᱟᱦᱟᱸᱛᱤᱱᱟᱹᱜ ᱪᱟᱸᱜᱟ ᱢᱮᱱᱟᱜᱼᱟ ᱡᱮᱢᱚᱱ ᱡᱟᱹᱛᱤᱭᱟᱹᱨᱤ ᱟᱭ, ᱚᱨᱡᱚ , ᱪᱟᱹᱠᱨᱤ ᱵᱟᱦᱟᱞ, ᱫᱚᱨ ᱫᱟᱢ ᱨᱟᱠᱟᱵ,ᱠᱷᱟᱹᱣᱴᱤᱭᱟᱹ ᱵᱮᱵᱷᱟᱨ ᱟᱨ ᱯᱩᱸᱡᱤ ᱮᱢᱟᱱ  ᱨᱮᱱᱟᱜ ᱥᱟᱢᱮᱞᱟᱣ ᱵᱮᱵᱷᱟᱨ ᱟᱨ ᱥᱟᱹᱜᱟᱹᱭ ᱨᱮᱱᱟᱜ ᱯᱟᱲᱦᱟᱣ ᱜᱮ ᱥᱮᱞᱮᱫᱟᱜ ᱠᱟᱹᱣᱰᱤᱟᱹᱨᱤ ᱵᱚᱱ ᱢᱮᱱᱼᱟ ᱾

ᱪᱤᱱᱩᱡ (Micro) ᱠᱟᱣᱹᱰᱤᱟᱹᱨᱤ
ᱪᱤᱱᱩᱡ ᱠᱟᱹᱣᱰᱤᱟᱹᱨᱤ ᱫᱚ ᱤᱸᱞᱤᱥ ᱛᱮᱫᱚ MICRO ECONOMICS ᱵᱚᱱ ᱢᱮᱱᱮᱫᱼᱟ ᱾ ᱤᱸᱞᱤᱥ ᱨᱮᱱᱟᱜ MICRO ᱟᱹᱲᱟ ᱫᱚ ᱜᱨᱤᱠ ᱨᱮᱱᱟᱜ  "Mikros" ᱟᱹᱲᱟᱹ ᱠᱷᱚᱱ ᱦᱮᱡ ᱦᱟᱠᱟᱱᱟ ᱡᱟᱦᱟ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱰᱤᱧ ᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱠᱟᱹᱣᱰᱤᱟᱹᱨᱤ ᱦᱩᱰᱤᱧ ᱛᱷᱚᱠ ᱨᱮ ᱯᱟᱲᱦᱟᱣ ᱟᱨ ᱵᱟᱝ ᱥᱮᱞᱮᱫᱟᱱ ᱠᱟᱹᱣᱰᱤᱟᱹᱨᱤ ᱢᱤ ᱢᱤᱫ ᱴᱟᱝ ᱮᱠᱞᱟ ᱯᱟᱲᱦᱟᱣ ᱜᱮ ᱪᱤᱱᱩᱡ ᱠᱟᱹᱣᱰᱤᱟᱹᱨᱤ ᱵᱚᱱ ᱢᱮᱱᱼᱟ ᱾

ᱵᱟᱡᱟᱨ ᱞᱮᱠᱟᱛᱮ
ᱵᱟᱡᱟᱨ ᱫᱚ ᱚᱱᱟ ᱴᱷᱟᱶ ᱠᱟᱱᱟ ᱡᱟᱦᱟᱸ ᱨᱮ ᱦᱚᱲ ᱡᱟᱨᱣᱟ ᱠᱟᱛᱮᱫ ᱫᱚᱨ ᱫᱟᱢ ᱟᱛᱮ ᱱᱟ ᱱᱟ ᱦᱩᱱᱟᱹᱨ ᱥᱟᱢᱟᱱ ᱥᱟᱯᱟᱵ ᱡᱤᱱᱤᱥ ᱠᱚ ᱠᱚ ᱠᱤᱨᱤᱧ ᱟᱠᱷᱨᱤᱧᱼᱟ ᱾ ᱟᱹᱠᱷᱨᱤᱧ ᱦᱚᱲ ᱠᱚᱣᱟᱜ ᱟᱹᱭᱫᱟᱹᱨ ᱤᱫᱤ ᱠᱟᱛᱮᱫ ᱵᱟᱡᱟᱨ ᱫᱚ ᱯᱮ ᱵᱷᱟᱜ ᱛᱮᱠᱚ ᱦᱟᱹᱴᱤᱧ ᱦᱟᱠᱟᱫᱼᱟ ᱿
 ᱢᱤᱫ/ᱮᱠᱞᱟ ᱟᱹᱭᱫᱟᱹᱨ ᱵᱟᱡᱟᱨ 
ᱡᱟᱦᱟᱸ ᱵᱟᱡᱟᱨ ᱨᱮ ᱢᱤᱫᱴᱟᱝ ᱟᱨ ᱵᱟᱝ ᱮᱠᱞᱟ ᱟᱹᱠᱷᱨᱤᱧᱤᱡᱼᱟ ᱟᱹᱭᱫᱟᱹᱨᱤ ᱛᱟᱦᱮᱱᱼᱟ ᱚᱱᱟᱜᱮ ᱢᱤᱫ ᱟᱹᱭᱫᱟᱹᱨ ᱵᱟᱡᱟᱨ ᱵᱚᱱ ᱢᱮᱛᱟᱦᱟᱜᱼᱟ ᱾ ᱱᱚᱣᱟ ᱨᱮ ᱟᱠᱷᱨᱤᱧ ᱞᱟᱹᱜᱤᱫ ᱫᱚᱨ ᱫᱟᱢ ᱫᱚ ᱟᱹᱠᱷᱨᱤᱧ ᱦᱚᱲᱼᱟ ᱦᱤᱥᱟᱵ ᱛᱮ ᱡᱷᱚᱛᱚᱣᱟᱜ ᱴᱷᱟᱹᱣᱠᱟᱹᱜᱼᱟ ᱾ ᱟᱡ ᱢᱚᱱ ᱠᱩᱥᱤ ᱫᱚᱨ ᱫᱟᱢ ᱨᱮᱦᱚᱸ ᱠᱤᱨᱤᱧ ᱦᱚᱲ ᱟᱨ ᱵᱟᱝ ᱠᱷᱟᱹᱣᱴᱤᱭᱟᱹ ᱦᱟᱜ ᱠᱩᱥᱤ ᱟᱨ ᱵᱟᱝ ᱵᱟᱪᱷᱚᱱ ᱞᱟᱹᱜᱤᱫ ᱛᱟᱠ ᱵᱟᱝ ᱛᱟᱷᱮᱱᱟ ᱿

 ᱴᱷᱟᱹᱣᱠᱟᱹ ᱦᱮᱯᱨᱟᱣ ᱵᱟᱡᱟᱨ 
ᱴᱷᱟᱹᱣᱠᱟᱹ ᱦᱮᱯᱨᱟᱣ ᱵᱟᱡᱟᱨ ᱨᱮ ᱟᱹᱰᱤᱜᱟᱱ ᱟᱹᱠᱷᱨᱤᱧ ᱠᱩᱜ ᱠᱚ ᱛᱟᱦᱮᱱᱟ, ᱱᱚᱸᱠᱟᱱ ᱵᱟᱡᱟᱨ ᱨᱮᱫᱚ ᱠᱷᱟᱹᱣᱴᱤᱭᱟᱹ ᱦᱟᱜ ᱠᱷᱚᱡᱽ ᱟᱨ ᱵᱟᱡᱟᱨ ᱨᱮ ᱢᱮᱱᱟᱜ ᱡᱚᱜᱟᱣ ᱨᱮᱱᱟᱜ ᱥᱟᱟᱹᱜᱟᱹᱭ ᱛᱮ ᱫᱚᱨ ᱫᱟᱢ ᱴᱷᱟᱹᱣᱠᱟᱹᱜᱼᱟ ᱾ ᱡᱟᱦᱟᱸᱭ ᱠᱚ ᱟᱹᱠᱷᱨᱤᱧᱼᱟ ᱩᱱᱡᱩᱣᱟᱟᱜ ᱩᱱᱟᱹᱜ ᱟᱹᱭᱫᱟᱹᱨᱤ ᱵᱟᱝ ᱛᱟᱦᱮᱱᱟ ᱾

 ᱵᱟᱝ ᱴᱷᱟᱹᱣᱠᱟᱹ ᱦᱮᱯᱨᱟᱣ ᱵᱟᱡᱟᱨ 

 ᱵᱟᱨ ᱟᱹᱭᱫᱟᱹᱨ ᱵᱟᱡᱟᱨ 
 ᱱᱟᱥᱮ ᱟᱹᱭᱫᱟᱹᱨ ᱵᱟᱡᱟᱨ 

ᱚᱠᱛᱚ/ᱡᱩᱜ ᱞᱮᱠᱟᱛᱮ
ᱠᱞᱟᱥᱤᱠᱟᱞ
ᱱᱤᱭᱚ ᱠᱞᱟᱥᱤᱠᱟᱞ
ᱢᱟᱨᱠᱥᱤᱭᱟᱱ
ᱠᱮᱱᱥᱤᱭᱟᱱ

ᱥᱚᱢᱟᱞᱚᱪᱱᱟ
ᱵᱟᱦᱨᱮ ᱡᱚᱱᱚᱲ
ᱥᱟᱹᱠᱷᱭᱟᱹᱛ

Category:!Main category
Category:Economics